section_heading: Životopis
paragraph_text: Anka Slonjšak rođena je 16. travnja 1973. godine u Düsseldorfu, Njemačka. Godine 1998. je diplomirala na Ekonomskom fakultetu Sveučilišta u Zagrebu, a do prometne nesreće 1992. profesionalno se bavila rukometom i bila članica rukometnih klubova Trešnjevka, Zagreb i Podravka, Koprivnica te kadetska reprezentativka bivše Jugoslavije i juniorska reprezentativka Hrvatske. Dugi niz godina bila je i članica Međunarodne udruge slikara ustima i nogama i izlagala svoje radove na brojnim izložbama.